На основу Правилника о суфинансирању пројеката за оставривање јавног интереса у области јавног информиања ( „Сл. гласник РС“ бр.6/24) на основу члана 20. став 3. Комисија за спровођење Конкурса за суфинансирање пројеката за остваривање јавног интереса у области јавног информисања на територији општине Нова Варош у 2024. години формирана је на основу бодовања пријавних образаца за чланове комисије

БИОГРАФИЈЕ КАНДИДАТА ЗА ЧЛАНОВЕ СТРУЧНЕ КОМИСИЈЕ

1. Андријана Срећковић, у новинарству је од 2005 - 2013. године,где је радила као референт за информисање и протокол у општини Љиг, затим од 2013-2016. У ЈП ТВ Љиг као новинар и директор, а након тога пар месеци у 2016.години као ликвидациони управник у ЈП ТВ Љиг. завршила је школу примењених уметности у Шабцу – пластичар уметничких предмета. Похађала је школи „ВебНовинар“ удружења новинара Србије где је стекла диплому за успешнозавршен курс веб новинарства на даљину.

Остварени бодови по попуњеном образцу пријаве за члана комисије: 40.

2. Јован Буковала, у новинарству је од 2016.године од када ради као истраживач –сарадник на филозофском факултету Универзитета у Београду.По образовању је докторанд студија култура и медија /медијског права. Учесник је многих обука, курсева и семинара у области јавног информисања и медија , као и предавач на догађајима међународног значаја.

Остварени бодови по попуњеном образцу пријаве за члана комисије: 80

 3. Мухарем Мутабџија, у новинарству је дуже од 30 година. Од 1978.- 2018. Био је запослен у ИП „Полимље“ Пријепоље као новинар, уредник, директор, главни и одговорни уредник.

Добитник је награде за истраживачко новинарство Локал пресс 2014, Трећа награда за новинску репортажу, ИНТЕРФЕР 2019., Прву награду за новинску репортажу на Конкурсу Центра за медијску транспарентност Врање и листа Новости 2019.

Остварени бодови по попуњеном образцу пријаве за члана комисије: 57

4. Радоман Ирић , више од 30 година ради у медијима, и то Радио Полимље, Радио Врање, Регионални недељник „Слободна реч“, Радио Б92, Радио Слободна Европа, Агенција Ројтерс, лист Данас и Врањске новине. Има завршену средњу школу, учесник је више семинара из области јавног информисања и медија, објавио је неколико радова из области медија, и учествовао као предавач на догађајима међународног значаја.

Добирник је прве награде Радијских стваралаца на 4. Фестивалу удружених радио станица, највеће награде у српском новинарству – награда листа данас за новинарску храброст и домете у истраживачком новинарству, и повеље Капетан Миша Атанасијевић.

Остварени бодови по попуњеном образцу пријаве за члана комисије: 80.

5. Едиб Хонић, више од тридесет и пет година ради у медијима и то Радио Нови Пазар,РТС Београд, Регионална ТВ Нови Пазар, ТВ 5 Ужице. Био је дописник националних медија из Београда и Сарајева.

Члан је Удружења новинара Србије. Добитник је Златне значке 2022 – Културно просветне заједнице Србије. Дипломирао је на Факултету политичких наука у Сарајеву.

Остварени бодови по попуњеном образцу пријаве за члана комисије: 62.

6. Драган Пејчић, има завршену средњу школу и више од 30 година рада у струци. Радио је за Радио 016 Лесковац, Радио срце, Срце маркетинг и тренутно је запослен у Медијско хуманитарно – едукативно креативно удружење „Ансамбл срце“

Учесник је већег броја семинара, курсева из области медија, и учествовао је као предавач на догађају од међународног значаја у области јавног информисања.

Остварени бодови по попуњеном образцу пријаве за члана комисије: 75.

7. Стевица Карапанџин,официр Војске Србије у пензији, има завршене декторске студије и више од 30 година искуства у струци. Учесник је већег броја семинара, курсева , обука из области јавног информисања и медија. Објавио је више радова из области медија, и учествовао као предавач на догађајима од међународног значаја у области јавног информисања.

Остварени бодови по попуњеном образцу пријаве за члана комисије: 95.

8. Славољуб Ристић, дипломирао на Факултету безбедности, са више од 30 година искуства у струци. Учествовао је на већем броју конференција и других научно-стручних скупова у земљи и иностранству. Добитник је више награда и признања, а међу најважнијим Орден за безбедност и информисање додељен од стране председника Србије.

Остварени бодови по попуњеном образцу пријаве за члана комисије: 78.

9. Ненад Перић из Београда, у новинарству је од 20-30 година, радио је у НОРД д.о.о Панчево, затим као наставник и професор на Високој струковној школи за пропаганду и односе са јавношћу, Београд, затим као професор на Универзитету Метрополитан у Београду, а последњих година као стручни саветникна Институту за српску културу Приштина – Лепосавић.

Аутор је и предавач курса Медија планирање одржан у Високој струковној школи за пропаганду и односе с јавношћу у Београду. Докторирао је на Факултету за културу и медије у Београду и магистрирао на Факултету драмских уметности у Београду. Аутор је више објављених дела из области јавног информисања и медија.

Остварени бодови по попуњеном обрасцу пријаве за члана комисије: 91

10. Даница Гудурић из Прибоја, више од 30 година ради у медијима и то као новинар у ЈП Штампа Радио и Филм Бор, као као новинар у Информативном центру Прибој и главни и одговорни уредник у Радио Лим.

Добитница је награде на интернационалном фестивалу ИНТЕРФЕР – 2003. године у Сомбору – „Златна повеља“ за прву награду и 2013. године за треће место на истом фестивалу, као и награда за друго место на Фестивалу Заједница удружених радио станица Србије 1997. године. Дипломирала је на Факултету политичких наука у Београду.

Остварени бодови по попуњеном обрасцу пријаве за члана комисије: 76

11. Бранимир Груловић из Београда, у новинарству је више од 30 година. Радио је као генерални директор РТВ Студио Б, директор продукције и главни и одговорни уредник Рдаио Пинк БиХ, помоћник главног и одговорног уредника Глас Српске, дневне новине Бања Лука, професор на студијама из области медија Колеџ Бања Лука и као директор информативног програма на РТВ Војводина. Дипломирао је на Факултету за казалиште, филм и ТВ Загреб, као и на факултету политичких наука у Бања Луци.

Остварени бодови по попуњеном обрасцу пријаве за члана комисије: 95

12. Амела Бајровић из Новог Пазара, дипломирала је на Београдској пословној школи, а новинарством се бави скоро 30 година. Радила је као новинарка на Телевизији Екран у Новом Пазару, затим као дописница за Радио Б92 и Радио Слободна Европа, као уредница информативног програма на Радиу Сто плус и као главна и одговорна уредница у Фрее медиа у Новом Пазару. Учесник је већег броја семинара, курсева обука из области јавног информисања.

Остварени бодови по попуњеном обрасцу пријаве за члана комисије: 61

13. Фахрудин Кладничанин из Новог Пазара, дипломирани политиколог, дипломирао је на Универзитету Сингидунум. 15 година радиo у медијима и то Медиа центар у у Београду, РТВ Нови Пазар, Санџак медиа, Емедиа груп и као главни и одговорни уредник портала hava.rs.

Аутор/уредник је преко осамдесет медијских садржаја за потребе телевизије, радија интермнет портала и штампе који третирају различите теме, као пшто су: родна равноправност, људска и мањинска права. Организатор и суорганизатор је различитих семинара и стручних конференција.

Остварени бодови по попуњеном обрасцу пријаве за члана комисије: 80

14. Ненад Вујић из Београда, дипломирао је на Факултету за трговину и банкарство у Београду, доктор је економских наука. У новинарству је 20 година. Радио је као директор маркетинга у Издавачкој кући Драганић, као саветник за послове маркетинга у магазину Софиа, у Хало огласима и као научни сарадник на Економском институту Београд.

Остварени бодови по попуњеном обрасцу пријаве за члана комисије: 67

15. Милијан Николић из Лознице, дипломирао је на Економском факултету у Београду, 15 година радног искуства радећи у медију – Лотел плус д.о.о. – Телевизија Лотел Плус као директор маркетинга и као извршни директор. Стекао је диплому Специјализације за привредну пропаганду на пословној школи ЈИН Центра – Југословенског института за новинарство у Београду. Аутор и коаутор више објављених/емитованих радио и телевизијских емисија. Добитник је дипломе за учешће на фестивалу документарног филма „Бдење душе“ у Сремским Карловцима, 2013. године.

Остварени бодови по попуњеном обрасцу пријаве за члана комисије: 66.